** **MADONAS NOVADA PAŠVALDĪBA**

Reģistrācijas numurs 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 28. augustā Nr. 136**

(protokols Nr. 8, 16. p.)

**Par Varakļānu apvienības pārvaldes vadītāja iecelšanu amatā**

Pašvaldību likuma 22. panta pirmās daļas 4. punkts nosaka, ka *pašvaldības izpilddirektors ierosina domei iecelt amatā vai atbrīvot no tā pašvaldības iestāžu vadītājus un slēdz darba līgumus ar iestāžu vadītājiem*.

Ar 04.07.2025. pašvaldības domes lēmumu Nr. 21 jaunizveidojamā pašvaldības iestādē “Madonas novada Varakļānu apvienības pārvalde” ar 01.09.2025. izveidota amata vienība “Pārvaldes vadītājs”.

Pašvaldību likuma 20. panta sestā daļa paredz, ka, *lai nodrošinātu labu pārvaldību, it īpaši pašvaldības uzdevumu efektīvu izpildi un sabiedrības uzticību konkrētās pašvaldības darbam, kā arī lai veicinātu darbinieka kvalifikācijas izaugsmi, darbinieku, neizsludinot atklātu konkursu un motivējot pārcelšanas pieļaujamību un lietderību, var pārcelt jebkurā citā pašvaldības amatā atbilstoši viņa spējām un kvalifikācijai uz noteiktu vai nenoteiktu laiku tajā pašā vai citā iestādē, izvērtējot darbinieka viedokli.*

K. Tropai ir izteikts priekšlikums grozīt esošo darba līgumu, paredzot turpmāk veikt pašvaldības iestādes “Madonas novada Varakļānu apvienības pārvalde” pārvaldes vadītāja pienākumus, ņemot vērā K. Tropas līdzšinējo darba pieredzi bijušajā Varakļānu novada pašvaldībā.

18.08.2025.saņemta K. Tropas piekrišana veikt Pašvaldības iestādes “Madonas novada Varakļānu apvienības pārvalde” pārvaldes vadītāja amata pienākumus.

Pašvaldību likuma 10. panta pirmās daļas 10. punkts nosaka, ka dome ir tiesīga izlemt ikvienu pašvaldības kompetences jautājumu, turklāt iecelt amatā un atbrīvot no tā pašvaldības iestāžu vadītājus, kā arī citas amatpersonas normatīvajos aktos paredzētajos gadījumos.

Pamatojoties uz Pašvaldību likuma 10. panta pirmās daļas 10. punktu, 20. panta sesto daļu, 22. panta pirmās daļas 4. punktu, ņemot vērā 19.08.2025. Finanšu komitejas atzinumu, **atklāti balsojot: PAR – 15** (Agris Lungevičs, Aigars Šķēls, Aivis Masaļskis, Aivis Mitenieks, Artūrs Grandāns, Dace Ozoliņa, Egils Bērziņš, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Ar 01.09.2025. pārcelt Karīnu TROPU, [..],Madonas novada pašvaldības iestādes “Madonas novada Varakļānu apvienības pārvalde” pārvaldes vadītājas amatā.
2. Madonas novada pašvaldības izpilddirektoru noteikt par atbildīgo amatpersonu šī lēmuma izpildei, cita starpā nodrošinot grozījumu veikšanu K. Tropas darba līgumā un grozījumu veikšanu Madonas novada pašvaldības valsts amatpersonu sarakstā Valsts ieņēmumu dienesta datu bāzē likumā “Par interešu konflikta novēršanu valsts amatpersonu darbībā” noteiktajā kārtībā.

Domes priekšsēdētājs A. Lungevičs

*Lauva 26199545*